LAOAG CITY – Boluntaryo a simmuko iti Philippine National Police iti San Nicolas, Ilocos Norte ti maysa a retirado nga pulis kalpasan a napaltoganna ti maysa a customer iti maysa a videoke bar iti Brgy 13 iti nasao nga ili itay parbangon.
Nabigbig ti suspek a ni Warlito Maruquin, agtawen ti 60, retirado nga pulis ken agtagikua iti nasao a videoke bar iti nadakamat a barangay idinto a ti biktima ket ni Arthur Jeff Galarce, taga Brgy Magnuang, ciudad ti Batac.
Segun ti palawag ni Maruquin iti kuwerpo ti pulisya, napasamak ti insidente iti panangriribuk ti kadua ti biktima nga nabigbig laeng iti nagan a "Kid" nga taga Badoc, Ilocos Norte.
Kuna ni Maruquin nga inasitgan na ti kadua ti biktima tapno pagsardengen na iti panagrirriribuk na ngem imbes a nagsardeng ket nakiraman pay ni Galarce nga nangriribuk ken kinarit da ti pinnaltogan.
Gapu iti daytoy ket innala na ti paltog na ket nag-warning shot ti namindua daras rason a nagtartaray ti biktima ket kinamat met ti suspek.
Apaman a nakamatan na ket naiwadag ti biktima rason nga aksidente nga nakalbit na ti ti gatilyu ti paltog ket natamaan ti likudan ti biktima nga rason a naitaray iti Mariano Marcos Memorial Hospital and Medical Center iti ciudad ti Batac.
Segun kenni P/Sr Insp Rodelio Santos, chief of police ti PNP San Nicolas iti baet nga aksidente laeng ti pannakapaltog ni Maruquin kenni Galarce ket kasuan da pay laeng.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn